**Páros könyvbemutató a jamboardon**

**VII. osztály**

1. Készítsetek kisfilmet vagy képregényt a kedvenc részletetekből!
2. Készítsetek booktrailert (filmes könyvajánlót)!

Íme egy példa egy író nézőpontjából: <https://www.youtube.com/watch?v=EJO22Prdgbw>

Természetesen ti olvasói nézőpontot kell megjelenítsetek.

1. Írjátok át a cselekmény szempontjából lényeges párbeszédeket rapszövegbe/dalszövegbe!
2. Készítsetek mémeket!
3. Egy szereplő bőrébe bújva blogoljatok (írjatok internetes naplót)!
4. Adjatok elő pantomimjátékot a kedvenc jelenetetekből!
5. Mutassátok be a főszereplőt! Használjatok öntapadós jegyzeteket! Rakjátok körbe a szereplő nevét!
6. Ki a kedvenc szereplőd a regényvből? Miért ő? Használj öntapadós jegyzetet!
7. Számotokra maradandó mondatok, sorok. Idézzetek, és indokoljatok személyenként minimum egy maradandó sort!
8. Folytassátok a megkezdett mondatokat:
9. Ennek a regénynek az erősségei……
10. Ennek a regénynek a gyenge pontjai… (Egy-egy körbe írjátok!)

Használjatok öntapadós jegyzetet!

1. Mit mondott neked a mű önmagadról, a világról, arról, hogyan kell élni?

A csoportos könyvfeldolgozáshoz a jamboardot használjátok!

Az egyes szempontokat a szövegdobozban jelenítsétek meg a lap tetején! A többi véleményhez használhatjátok a színes öntapadós jegyzetet!

A bal oldali menüsorból vehettek el kört. Ebbe írjátok a 9.-es feladat gondolatait! A lapok háttereit is saját ízléseitek szerint formázhatjátok.

A 11 szempontból tetszés szerint 9-et dolgozzatok ki!

**Ajánlott könyvek:**

Erick Kastner: Emil és a detektívek

Louis Sachar: Bradley, az osztály réme

Mark Twain: Tom Sawyer kalandjai

Harriet Beecher Stowe: Tamás bátyja kunyhója

Mikszáth Kálmán: A Szent Péter esernyője

Nógrádi Gábor: Gyerekrablás a Palánk utcában

Nógrádi Gábor: Petepite. Az apu én vagyok

Nógrádi Gábor: Az anyu én vagyok

Kertész Erzsi: Panthera 1, 2, 3, 4

Fehér Klára: Bezzeg az én időmben

Michael Ende: Momo

Eleanor H. Porter: Az élet játéka

Tolkien: A Hobbit

Astrid Lindgren: A rabló lánya

Bosnyák Viktória: Elképesztő

Anna Woltz: Gipsz

Tasnádi István: A kőmajmok háza

Igaz Dóra: Egy fiú a csapatból